CELEX: 32015D1213
Language: sk
Date: 2015-07-22 00:00:00
Title: Vykonávacie rozhodnutie Komisie (EÚ) 2015/1213 z 22. júla 2015, ktorým sa povoľuje rozšírenie použitia flavonoidov z Glycyrrhiza glabra L. ako novej zložky potravín podľa nariadenia Európskeho parlamentu a Rady (ES) č. 258/97 [oznámené pod číslom C(2015) 4968]

24.7.2015   
            
            
               SK
            
            
               Úradný vestník Európskej únie
            
            
               L 196/19
            
         VYKONÁVACIE ROZHODNUTIE KOMISIE (EÚ) 2015/1213
   z 22. júla 2015,
   ktorým sa povoľuje rozšírenie použitia flavonoidov z Glycyrrhiza glabra L. ako novej zložky potravín podľa nariadenia Európskeho parlamentu a Rady (ES) č. 258/97
   
      
         [oznámené pod číslom C(2015) 4968]
      
   
   (Iba francúzske a holandské znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Vo vykonávacom rozhodnutí Komisie 2011/761/EÚ (2) sa stanovila špecifikácia flavonoidov z Glycyrrhiza glabra L. a povolilo ich uvedenie na trh vo viacerých potravinách pri určitých najvyšších prípustných množstvách.
            
         
               (2)
            
            
               Spoločnosť Kaneka Pharma Europe NV požiadala 19. marca 2014 príslušné orgány Belgicka o rozšírenie použitia flavonoidov z Glycyrrhiza glabra L. ako novej zložky potravín.
            
         
               (3)
            
            
               Príslušný orgán Belgicka pre posudzovanie potravín vydal 6. augusta 2014 svoju prvotnú hodnotiacu správu. V správe dospel k záveru, že rozšírenie použitia flavonoidov z Glycyrrhiza glabra L. spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (4)
            
            
               Komisia zaslala 22. septembra 2014 prvotnú hodnotiacu správu ostatným členským štátom.
            
         
               (5)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky. Dodatočné vysvetlenia žiadateľa zmiernili obavy členských štátov a Komisie.
            
         
               (6)
            
            
               V smernici Komisie 1999/21/ES (3) sa stanovujú požiadavky na dietetické potraviny na osobitné medicínske účely. V smernici Komisie 96/8/ES (4) sa stanovujú požiadavky na potraviny určené na použitie pri diétach so zníženou energetickou hodnotou na reguláciu telesnej hmotnosti. Používanie flavonoidov z Glycyrrhiza glabra L. by sa malo povoliť bez toho, aby boli dotknuté požiadavky uvedených právnych predpisov.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Flavonoidy z Glycyrrhiza glabra L. (ďalej len „Glavonoid“) špecifikované v prílohe I možno umiestňovať na trh v Únii ako novú zložku potravín na použitia vymedzené v prílohe II bez toho, aby boli dotknuté ustanovenia smernice 96/8/ES a smernice 1999/21/ES.
   Glavonoid ako taký sa nesmie predávať konečnému spotrebiteľovi.
   Článok 2
   1.   Glavonoid povolený týmto rozhodnutím sa na označení potravín, ktoré ho obsahujú, uvádza ako „flavonoidy z Glycyrrhiza glabra L.“.
   2.   Na označení potravín, do ktorých sa výrobok pridal ako nová zložka potravín, sa uvedie, že:
   
               a)
            
            
               výrobok by nemali konzumovať tehotné a dojčiace ženy, deti a dospievajúca mládež a
            
         
               b)
            
            
               osoby, ktoré užívajú lieky viazané na lekársky predpis, by mali výrobok konzumovať výlučne pod lekárskym dozorom;
            
         
               c)
            
            
               maximálny príjem Glavonoidu by nemal prekročiť 120 mg denne.
            
         3.   Množstvo Glavonoidu v konečnej potravine musí byť uvedené na označení potraviny, ktorá ho obsahuje.
   4.   Nápoje obsahujúce Glavonoid sa musia konečnému spotrebiteľovi ponúkať ako jednotlivé porcie.
   Článok 3
   Toto rozhodnutie je určené spoločnosti Kaneka Pharma Europe NV Triomflaan 173, 1160 Brusel, Belgicko.
   
      V Bruseli 22. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vykonávacie rozhodnutie Komisie 2011/761/EÚ z 24. novembra 2011, ktorým sa povoľuje uvedenie flavonoidov z Glycyrrhiza glabra L. na trh ako novej zložky potravín podľa nariadenia Európskeho parlamentu a Rady (ES) č. 258/97 (Ú. v. EÚ L 313, 26.11.2011, s. 37).
   
      (3)  Smernica Komisie 1999/21/ES z 25. marca 1999 o dietetických potravinách na osobitné lekárske účely (Ú. v. ES L 91, 7.4.1999, s. 29).
   
      (4)  Smernica Komisie 96/8/ES z 26. februára 1996 o potravinách určených na použitie pri diétach so zníženou energetickou hodnotou na reguláciu telesnej hmotnosti (Ú. v. ES L 55, 6.3.1996, s. 22).
   
      PRÍLOHA I
      
         ŠPECIFIKÁCIE GLAVONOIDU
      
      
         Opis
      
      Glavonoid je výťažok z koreňov alebo podzemku rastliny Glycyrrhiza glabra L., získaný extrakciou pomocou etanolu, po ktorej nasleduje ďalšia extrakcia tohto etanolového výťažku pomocou triglyceridov so stredne dlhým reťazcom. Je to tmavohnedá kvapalina obsahujúca 2,5 až 3,5 % glabridínu.
      
         Špecifikácie
      
      
                  Ukazovateľ
               
               
                   
               
            
                  Vlhkosť
               
               
                  menej ako 0,5 %
               
            
                  Popol
               
               
                  menej ako 0,1 %
               
            
                  Peroxidové číslo
               
               
                  menej ako 0,5 meq/kg
               
            
                  Glabridín
               
               
                  2,5 až 3,5 % tuku
               
            
                  Kyselina glycyrhizinová
               
               
                  menej ako 0,005 %
               
            
                  Tuk vrátane látok polyfenolového typu
               
               
                  najmenej 99 %
               
            
                  Bielkoviny
               
               
                  menej ako 0,1 %
               
            
                  Sacharidy
               
               
                  nezistiteľné
               
            
   
      PRÍLOHA II
      
         POVOLENÉ POUŽITIA GLAVONOIDU
      
      
                  Kategória potravín
               
               
                  Maximálny obsah Glavonoidu
               
            
                  Potraviny určené na použitie pri diétach so zníženou energetickou hodnotou na reguláciu telesnej hmotnosti (iba v prípade produktov prezentovaných ako náhrada celodennej stravy)
               
               
                  120 mg v dennej spotrebe
               
            
                  Dietetické potraviny na osobitné medicínske účely
               
               
                  120 mg v dennej spotrebe